Бауырҙы йыуабыҙ, ҡоротабыҙ ҙа махсус сүкеш менән еңелсә генә тапайбыҙ. Шунан ҙур булмаған киҫәктәргә бүлеп, тоҙ, борос һибәбеҙ. Ҡайнар майлы табала ике яғынан 2-3-әр минут ҡыҙарғансы ғына ҡыҙҙырып алабыҙ. Ярымҡулсалап туралған һуған өҫтәйбеҙ, ул үтә күренмәле булғас, 1-2 ҡалаҡ ҡаймаҡ һалып болғатабыҙ ҙа уттан алабыҙ. Ҡарабойҙай ярмаһына һыу һалып, ҡайнатып бүрттереп сығарабыҙ. Көршәктәргә ҡарабойҙай ярмаһы, уның өҫтөнә бауыр һалып сығабыҙ. Һәр көршәккә берәр ҡалаҡ ҡаймаҡ, лавр япрағы өҫтәп, һурпа ҡоябыҙ. 180 градус ҡыҙыулыҡтағы мейестә 20-30 минут бешерәбеҙ.